**ANTE KOVAČIĆ, U REGISTRATURI (UVODNI SAT)**

**PRVI (UVODNI) ZADATAK**

* Školovanje seoske djece u gradu bila je česta tema hrvatskih realista. Razmislite o tome jesu li danas mogućnosti školovanja za seosko i gradsko dijete iste ili pak se razlikuju. U tablicu upišite jedan argument za tvrdnju da imaju iste mogućnosti i jedan argument protiv te tvrdnje.

|  |  |
| --- | --- |
| **+ (imaju iste mogućnosti)** | **- (nemaju iste mogućnosti)** |
|  |  |

**DRUGI ZADATAK: PRVI ULOMAK. POČETAK ROMANA**

* Radnja romana započinje **u registraturi** koju vodi ostarjeli činovnik, registrator Ivica Kičmanović.
* Pročitajte neobičan razgovor koji se vodi na početku romana i odgovorite na pitanja.

|  |  |
| --- | --- |
| - Mir! Molim mir! - zaori dubokim basom koštunjava, dugokraka ljudina, čađava obraza i zaprašene kose. To bijaše gospodin Registar. Njemu u glavi bili su poredani svi oni silni akti što se vrstahu u velikoj četverouglastoj sobi od poda pa do stropa. Njemu se trebalo prijaviti, uljudno pokloniti i ozbiljno umoliti ako si htio porazgovoriti se s kime od njegove mnogobrojne čeljadi. (…) | * Koji stilski postupka koristi pisac na početku romana? Obrazložite svoj odgovor. |
| Već dugo što je mali crnoruhi čovo skočio iz registratorova stola. On mirno stoji, zamišljeno se smije složivši ruke na leđima te ravnodušno čeka dok bude na njemu red. Kada je gazda Registar dovršio svoju zanimljivu pripovijest, nakašlja se čovo dva-tri puta kano svi neiskusni govornici novajlije. (…)  - Znajte dakle, ja sam vam srce i duša našega registratora. Ja sam njegova slika i prilika. Ukratko: njegov sam životopis. On me je sam napisao. A nastavlja to dan za danom, i zato je meni mjesto ovdje u njegovu stolu i pod ključem. | * Tko nakon Registra preuzima riječ? |
| Jeste li opazili danas? Nije on po običaju kod svog odlaska zapalio lulu i dimeći otputovao - ta ona dimi kano lokomotiva - nego je baci u kut, a na meni napisa: "Svemu bit će kraj!" (…)  - A znate li - nastavi krepkim glasom govornik - što to znači kod ljudi: "Svemu je kraj!" Znači ono isto kada nas rastoče miševi i crvi ili kada nas uništi oganj. Vidite, ja, koji krijem u sebi sve tajne njegove, držim da on više i neće među nas doći! (…) | * Što je uznemirilo Životopis Ivice Kičmanovića? |
| - Upravo zato što tako držim - nastavi Životopis - otkrit ću vam danas svoje tajne ili, bolje, životopis registratora.  \*  Zapisci registratora, gospodina Ivana Kičmanovića, raspredaju se ovako... | * Što će Životopis učiniti? |

**TREĆI ZADATAK. ULOMAK (KRAJ ROMANA)**

Radnja romana obuhvaća razdoblje od tridesetak godina, a na kraju priče o životu Ivice Kičmanovića pripovijedanje se vraća na početak – u registraturu. Registrator je zapalio registraturu i u njoj sam izgorio.

**Pročitajte ulomak s kraja romana i odgovorite na pitanja.**

**KRAJ ROMANA**

Čitavom uredskom zgradom zavladao je predvečernji mir. Sve što bijaše živo u onim mnogobrojnim ćelijicama napustilo je svoje uredovanje te odletjelo na božji zrak... Samo registrator čeka dok se uhvati prvi sumrak...

I on zakračuna vrata, obazre se još jedared po svim kutovima i na prozore pa uvjerivši se da nema nigdje živa stvora izvuče iza spisa nekoliko boca tekućine i mirno stade polijevati spise. Onda nakvasi kazneni akt o parnici hajdučice Lare i svoj vjekopis pa napokon sama sebe...

Sada mu se rašire oči, a bjesnoća i ludilo raspiri mu čitavo biće...

- Što da još krzmam? Što da još izgledam? Ah, to će biti divno, božanstveno - - - ha - - ha - - ha! Ipak je Laura majstorica! Oh! Laura!... Laura!.. - I upali luč, baci je u tekućinu, i što bi okom trenuo, usplamti sve i probukta strašan oganj te razarajuća vatra zahvati svu registraturu...

\*

Spasilo se nije ništa... Iz garišta izvukoše pocrnjelu, do ugljena izgorjelu materiju ljud­skoga trupla... A nakon potraga i izvida za nestalim registratorom Ivicom Kičmanovićem utvrdilo se da ono do ugljena izgorjelo ljudsko truplo bijaše tijelo nesretnoga registratora koga se još za života uhvatila bolest i suludost koju medicina naziva *delirium tremens*...

1. Kakvo je samoubojstvo počinio Ivica Kičmanović?
2. Pokušajte iz pročitanoga ulomka naslutiti mogući razlog Kičmanovićeva samoubojstva.
3. Istražite: Koja se bolest krije iza dijagnoze delirium tremens? Navedite tri njezina simptoma.

**ČETVRTI ZADATAK**

U prvom dijelu romana upoznajemo djetinjstvo i školovanje Ivice Kičmanovića i s tim je povezan vaš treći zadatak. **Pred vama je tekst koji će vas uvesti u prvi dio romana. Svaki redak u tekstu sadrži jednu normativno pogrešnu riječ. Napišite ju na crtu pokraj retka u točnom obliku. Prvi je primjer riješen kao ogledni primjer.**

|  |  |
| --- | --- |
| Roman započinje lirskim opisima Zagorskoga sela i odrastanja Ivice Kičmanovića te uspomenama iz djetinstva glavnoga lika.  Obitelj Ivice Kičmanović skromno živi na jednom zagorskom brežuljku. Ivičin otac, kojeg su zbog posla seoskoga „muzikaša“ zvali zgubidan, često se svađa sa susjedom Kanonikom koji je s njegovom obitelji živio na susjednom brjegu.  Uto je vrijeme je obavezno školovanje seoske djece što su seljaci dočekali s nepovijerenjem, posebno Kanonik koji smatra da bi se seljaci trebali držati pluga i motike. U školu kreću Ivica, te Kanonikovi sinovi Miha i Pero. Rivalstvo među susjedima povečalo se kad se Ivica pokazao pametnijim od Kanonikovljevih sinova. Kad je boležljivi Pero iznenada umro, Ivica je na njegovom sprovodu održao nadahnut govor kojim je privukao pozornost selske gospode. Otac je na učiteljev nagovor odlučio poslati Ivicu na školovanje u grad, kod dalnjeg rođaka, gospotskog sluge kumordinara Žorža,.  Ivica će nastaviti školovanje uz potporu Žoržovog gospodara Mecene. | \_\_\_\_zagorskoga\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_ |

**PETI ZADATAK**

**U karakterizaciji likova Kovačić je posebnu pozornost posvetio njihovim imenima.**

* Glavnom je liku prezime Kičmanović. Istražite i zapišite (HJP) frazeme povezane s riječju kičma.
* Nadimak Ivičina oca Jožice Zgubidan nastao je povezivanjem dviju riječi. Zaključite kakav prizvuk ima taj nadimak te zašto su Jožicu njegovi suseljani tako nazvali.
* Istražite (HJP) i zapišite značenja riječi kanonik (Kanonik - susjed Kičamanovićevih) i kumordinar (Ivičin rođak u gradu Žorž).